hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նրանք դժոխքով անցան, հավաքելով այն, ինչ մնացել էր իրենց երեխաներից. Հադրութի սև եռանկյունին | Forrights.am
Ինչպես է պատահել, որ մարտական պատրաստություն չանցած, անփորձ, զինատեսակներին չտիրապետող, տարատեսակ խախտումներով զորակոչված երիտասարդներին 44-օրյա պատերազմի ժամանակ  առաջնագիծ են տարել, ապա տեղափոխել մի տարածք, որը մի քանի օր առաջ անցել էր թշնամուն: Ո՞վ է տվել այդ հրամանը, ինչո՞ւ են սպաները, հրամանատարները փախել, մենակ թողնելով տղաներին:
Նա Հադրութում երկու տղաներին է կորցրել՝ Վահեին ու Դավիթին: Արցախ մեկնելուց հետո ամեն օր խոսում էր: Կրտսեր սերժանտ, դիրքի ավագ Դավիթ Թևոսյանը փոքրն էր, Վահեն՝ մեծը: Մորն ասել են, որ լավ են:
Ամսի 6-ին Վահեն տրամադրություն չի ունեցել: Հրամանատարը նրան  հանձնարարել է ինչ-որ ծանր զինատեսակ տեղափոխել, որի անունը որդին մորը հեռախոսով չի ասել: «Մենակ չկարողացա տեղափոխել, իսկ ինքը հայհոյանքներով ինձ վերջին բառերն ասեց: Պապային ասա, թող դրան զանգի, մենք հո անտե՞ր չենք, եկել ենք ստեղ իրենց համար դոշ ենք տալիս, իսկ իրանք մեր հետ էս ո՞նց են խոսում», — գանգատվել է Վահեն մորը: Անտարբերությունը զինվորների նկատմամբ նրանց մահից հետո էլ է դրսևորվում:
Հոկտեմբերի 11-ի առավոտյան զինվորները ճակատագրական հրաման են  ստացել ու կեսօրին տեղափոխվել են Հադրութ: «Արդեն անհասանելի էին: Տարբեր համարներով էի զանգում, 10-20 զինվորի համարներ ունեի, ոչ մեկը չէր պատասխանում: Հեռախոսները ձեռքներից հավաքել են, երևի, որ չկարողանան կապ հաստատեն», — պատմում է Մարիետան:
Պատերազմից հետո արդեն, երբ բոլորը զոհվել էին, նրանցից մեկի հեռախոսն է գտել, մեջը՝ կարճ տեսանյութ, թե ինչպես են զինվորները երգելով, քայլում Հադրութ:
Մայրը որդիներին սկսել է փնտրել հոկտեմբերի 10-ից, և մինչև դեկտեմբերի 5-ը հավատացել է, որ ողջ են, թաքնվում են անտառներում: Համոզված է, որ առաջին իսկ օրվանից ՀՀ և Արցախի պաշտպանական գերատեսչություններում իմացել են 72 տղաների հետ կատարվածի մասին, բայց չեն հայտնել:
Դեկտեմբերի 5-ին ծնողներին թույլ են տվել Հադրութ մտնել, Այգեստան գյուղ, որտեղ զոհվել էին տղաները: Ու նրանք դժոխքի  միջով անցան, հավաքելով այն, ինչ մնացել էր իրենց երեխաներից, տուն բերելով ու թաղելով նվիրական տուփերը:
Սկզբում Մարիետան Դավիթի մասունքներն է հողին հանձնել: Նրա ոտնաթաթն ու գլխից մի հատված հայտնաբերվել են, երբ տղային արդեն հուղարկավորել էին: «Երբ որ այդ մասունքները ԴՆԹ-ով նույնականացվել էին, պետք է բացեինք, նորից դնեինք Դավիթիս տուփի մեջ, բայց որ Վահեիս գտան էդ ընթացքում, էլ Դավիթի տուփը չբացեցին, դրեցին Վահեիս հետ»: Արցունքից խեղդվելով Մարետան հիշում է, որ կյանքի օրոք էլ նրանք անբաժան էին, որ առանց Դավիթի Վահեն իրեն չէր պատկերացնում, որ երկրորդ կուրսից թողեց ճեմարանը, որ փոքր եղբոր հետ բանակ գնա:
«Ասեց՝ չէ, գնում եմ, մամ, Դավիթի հետ կծառայեմ, կգամ: Երկու տարի զինվոր կպահես, 4 տարի չես պահի: Ու էսօր ոչ  մեկին չի հետաքրքրում, ինչ եղավ էս երեխեքի հետ: Գոնե մեկը ցավակցեր, ոչ զինկոմիսարիատից, ոչ ՊՆ-ց, ոչ ոք չզանգեց: Ո՞վ ուներ իրավունք երկու եղբորը միանգամից ուղարկելու մարտական գործողության, երբ 50/50 էր, կարող է և հետ չգային: Ոչ մեկին դա պետք չի: Էդ տուփը տվեցին մեզ, ոնց որ ասեին՝ սրանցից էլ պրծանք: Եթե մենք ձայն չհանենք, մեզ չեն էլ հիշի, չեն ասի, որ մենք մեր ամբողջ ունեցվածքը՝ մեր թանկարժեք երեխեքին ենք տվել: Ես քարից եմ, որ ասեցին՝ երկու տղերքդ չկան ու ես հիմա ապրում եմ», — մղկտում է մայրը: Ու թվում է նրան, որ որդիները ողջ են, ուղղակի տանը չեն, բանակ են գնացել, դեռ կգան:
Հ.Գ. Այս դեպքի շրջանակներում դեռ փետրվարին քննչական կոմիտեում գործ է հարուցվել  ՀՀ քրեական օրենսգրքի 375–րդ հոդվածի 4–րդ մասով (պատերազմի ժամանակ իշխանության անգործությունը),  մեղադրանք է առաջադրվել ՊԲ 18–րդ հրաձգային դիվիզիայի հրամանատար, գեներալ-մայոր Կարեն Առուստամյանին, ով պատերազմի օրերին եղել է հարավ-արևելյան ուղղության Հադրութի հրամանատար:
Ապրիլի 13-ին ծնողները նամակով դիմել էին խորհրդարան, պահանջելով պատգամավորներից եւ պետական մարմիններից՝ գործը քննչական մարմիններից տեղափոխել ԱԱԾ տիրույթ:
Ապրիլի 15-ին հայտնի դարձավ, որ գործի շրջանակում հարցաքննվել է Արցախի պաշտպանության բանակի նախկին հրամանատար, գեներալ-լեյտենանտ Ջալալ Հարությունյանը: Այլ տեղեկություն քննության ընթացքից ծնողները չունեն:
Վերջին պաշտոնյան, որ պատասխանել է ծնողներին, եղել է Արցախի նախագահ Արայիկ Հարությունյանը:  Նրա մոտ ծնողները եղել են անցյալ շաբաթ: Նա ասել է, որ բանակի հետ կապված հրամանների հետ ինքը կապ չունի, հրամանները ստացվել են Երևանից:
Նախորդ նյութը«Փաշինյանի թերթում իմ մասին՝ «Անմեղ մարդը մահվան է դատապարտվել» վերնագրով հոդված է տպվել 20 տարի առաջ, ես դեռ բանտում եմ».ցմահ դատապարտյալ
Հաջորդ նյութըԱդրբեջանցիները հրազենի բացահայտ ցուցադրումով սպառնացել են Արավուսի հովիվին
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.